അനുപമയുടെ കുഞ്ഞിനെ ദത്ത് നല്കിയ സംഭവം: ശിശുക്ഷേമ സമിതി ഭാരവാഹികള്ക്കെതിരെ നിയമ നടപടി സ്വീകരിക്കണം വെല്ഫെയര് പാര്ട്ടി തിരുവനന്തപുരം: അനുപമ എസ്. ചന്ദ്രന്റെ കുഞ്ഞിനെ ആന്ധ്യയിലെ ദമ്ബതികള്ക്ക് കൈമാറിയ സംഭവത്തിലെ നിയമവിരുദ്ധതയും ദുരൂഹതയും കണക്കിലെടുത്ത് ശിശുക്ഷേമ സമിതി ഭാരവാഹികള്ക്കെതിരെ നിയമ നടപടി സ്വീകരിക്കണമെന്ന് വെല്ഫെയര് പാര്ട്ടി സംസ്ഥാന പ്രസിഡണ്ട് ഹമീദ് വാണിയമ്ബലം. 2020 ഒക്ടോബര് 22 ന് രാത്രി ശിശുക്ഷേമ സമിതിയിലെത്തി ആണ്കുഞ്ഞിനെ കൈമാറിയെന്നാണ് അനുപമയുടെ പിതാവും സിപിഎം ലോക്കല് നേതാവുമായ ജയചന്ദ്രന് പറയുന്നത്. രക്തബന്ധുക്കള് നേരിട്ടെത്തി ഏല്പിച്ച കുഞ്ഞിനെ ഏറ്റെടുക്കാന് ശിശുക്ഷേമ സമിതിക്ക് നിയമപരമായി അധികാരമില്ലാതിരിക്കെ കുഞ്ഞിനെ ഏറ്റെടുത്ത നടപടി നിയമ ലംഘനമാണ്. കുഞ്ഞിനെ വൈദ്യപരിശോധനയ്ക്ക് ആശുപത്രിയിലെത്തിച്ചപ്പോള് പെണ്കുഞ്ഞാണെന്നു തെറ്റായി രേഖപ്പെടുത്തുകയും മലാല എന്നു പേരിടുകയും ചെയ്തു. മലാല എന്ന കുഞ്ഞിനെ അമ്മത്തൊട്ടിലില് നിന്ന് ലഭിച്ചു എന്ന് സിപിഎം നേതാവും ശിശുക്ഷേമ സമിതി ജനറല് സെക്രട്ടറിയുമായ ഷിജുഖാന് പേരു വെച്ച് പത്ര പ്രസ്താവന നല്കുകയും ചെയ്തു. ബന്ധുക്കള് കൊണ്ടെത്തിച്ച ആണ് കുഞ്ഞിനെ അമ്മത്തൊട്ടില് നിന്ന് ലഭിച്ച പെണ്കുട്ടി എന്ന് പൊതു സമൂഹത്തെ തെറ്റിദ്ധരിപ്പിച്ചത് ക്രിമിനല് ഗൂഢാലോചനയുടെ ഭാഗമാണ്. പിന്നീട് പെലെ എന്നും അതിന് ശേഷം സിദ്ധാര്ത്ഥ് എന്നും പേര് നല്കിയതെല്ലാം ദുരൂഹത ഉണര്ത്തുന്നതാണ്. അതിനു ശേഷമാണ് ആന്ധ്രക്കാരയ ദമ്ബതികള്ക്ക് ദത്ത് നല്കിയതായി പറയപ്പെടുന്നത്. എല്ലാ ചട്ടങ്ങളും ലംഘിച്ചാണ് അറിയപ്പെടുന്ന സിപിഎം നേതാക്കളെ ശിശുക്ഷേമ സമിതിയുടെ ഭാരവാഹികളാക്കിയിരിക്കുന്നത്. ഇത് ഇത്തരം നിയമ വിരുദ്ധവും ദുരൂഹവുമായ നടപടികള്ക്കായുള്ള പുകമറയാണ്. വാളയാര് കുട്ടികളുടെ കൊലപാതകത്തിലും പാലക്കാട് ജില്ലയിലെ ശിശുക്ഷേമ സമിതിയുടെ നീക്കങ്ങള് ദുരൂഹമായിരുന്നതായി അന്നേ ആരോപണമുയര്ന്നിട്ടുണ്ട്. ശിശുക്ഷേമ സമിതിയുടെ ഇത്തരം ക്രിമിനല് നീക്കങ്ങളെക്കുറിച്ച് സമഗ്രാന്വേഷണം നടത്തണം. ശിശുക്ഷേമ സമിതി ഭാരവാഹികളെ അറസ്റ്റ് ചെയ്ത് നിയമ നടപടികള്ക്ക് വിധേയമാക്കുകയും വേണമെന്നും അദ്ദേഹം ആവശ്യപ്പെട്ടു.The post അനുപമയുടെ കുഞ്ഞിനെ ദത്ത് നല്കിയ സംഭവം: ശിശുക്ഷേമ സമിതി ഭാരവാഹികള്ക്കെതിരെ നിയമ നടപടി സ്വീകരിക്കണം വെല്ഫെയര് പാര്ട്ടി first appeared on MalayalamExpressOnline.